text: [{"text_idx": "#000002", "text": "Mas \u201caccessible\u201d na sa mga katawhan sa Davao de Oro ang bag-ong opisina sa gobernadora, Governor Dorothy-Montejo Gonzaga kun ginatawag nga \u201cOpisina sa Katawhan\u201d diin nahimotang sa 1st Floor kanhing Tourism office nga maoy una makit-an sa mga katawhan kun galing mosulod sila sa Executive building sa kapitolyo."}, {"text_idx": "#000003", "text": "Opisyal kining gi blessing-ngan karong adlawa (September 5, 2022) sa panguna ni Fr. Adok Biliran atol sa gipahigayong opening ceremony sa pagselebrar sa ika 122nd Philippine Civil Service Anniversary."}, {"text_idx": "#000005", "text": "Sa pagsulod sa buhatan, unang makita ang mantra sa bag-ong administrasyon mao ang \u201cgovernment works\u201d, sa sulod nga bahin anaa ang conference room nga magamit alang sa mga importanteng panagtapok o meeting, aduna usab receiving ug waiting area para sa mga katawhan."}, {"text_idx": "#000006", "text": "Tungod niini, mas mapasayun ug mapadali sa mga senior citizens, persons with disabilities ug uban pa nga gustong makahinabi si Gov Gonzaga aron personal nga mapaabot ang mga ilang mga katuyoan ug panginahanglan."}, {"text_idx": "#000007", "text": "Ang \u201copisina sa katawhan\u201d nagpasabot nga ang gobyerno adunay pagtagad, tinud-anay nga pag-alagad, ug abri ang mga serbisyo nga angay matagamtagaman sa mga katawhan sa Davao de Oro. (R. Hortizano)"}]